CELEX: 32010D0028(01)
Language: mt
Date: 2010-12-13 00:00:00
Title: 2011/22/UE: Deċiżjoni tal-Bank Ċentrali Ewropew tat- 13 ta’ Diċembru 2010 dwar il-ħlas taż-żieda fil-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (BĊE/2010/28)

15.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 11/56
            
         DEĊIŻJONI TAL-BANK ĊENTRALI EWROPEW
   tat-13 ta’ Diċembru 2010
   dwar il-ħlas taż-żieda fil-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro
   (BĊE/2010/28)
   (2011/22/UE)
   IL-KUNSILL ĠENERALI TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew (iktar ‘il quddiem l-“Istatut tas-SEBĊ”), u b’mod partikolari l-Artikolu 47 tiegħu,
   Billi:
   
               (1)
            
            
               L-Artikolu 47 tal-Istatut tas-SEBĊ jipprovdi li l-banek ċentrali tal-Istati Membri b’deroga (iktar ‘il quddiem il-“BĊNi mhux fiż-żona tal-euro”) m’għandhomx għalfejn iħallsu l-kapital sottoskritt tagħhom ħlief jekk il-Kunsill Ġenerali, li jaġixxi b’maġġoranza li tirrappreżenta ta’ mill-inqas żewġ terzi mill-kapital sottoskritt tal-Bank Ċentrali Ewropew (BĊE) u ta’ mill-inqas nofs l-azzjonisti, jiddeċiedi li persentaġġ minimu għandu jitħallas bħala kontribut għall-ispejjeż operattivi tal-BĊE.
            
         
               (2)
            
            
               L-Artikolu 1 tad-Deċiżjoni BĊE/2008/28 tal-BĊE tal-15 ta’ Diċembru 2008 li tistabbilixxi l-miżuri meħtieġa għall-ħlas tal-kapital tal-BĊE mill-banek ċentrali nazzjonali mhux parteċipanti (1) jipprovdi li l-BĊNi mhux fiż-żona tal-euro jridu jħallsu 7 % tas-sottoskrizzjoni tagħhom lill-kapital tal-BĊE b’effett mill-1 ta’ Jannar 2009.
            
         
               (3)
            
            
               Id-Deċiżjoni BĊE/2008/23 tat-12 ta’ Diċembru 2008 dwar l-ishma ta’ persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (2) tistabbilixxi l-iskema għas-sottoskrizzjoni għall-kapital tal-BĊE b’mod konformi mal-Artikolu 29.3 tal-Istatut tas-SEBĊ u tistabbilixxi b’effett mill-1 ta’ Jannar 2009 il-peżaturi mogħtija lil kull BĊN fl-iskema kapitali (iktar ‘il quddiem il-“peżaturi tal-iskema kapitali”).
            
         
               (4)
            
            
               Skont l-Artikolu 1 tad-Deċiżjoni BĊE/2010/26 tat-13 ta’ Diċembru 2010 dwar iż-żieda tal-kapital tal-Bank Ċentrali Ewropew (3) il-kapital tal-BĊE ġie miżjud b’EUR 5 000 miljun minn EUR 5 760 652 402,58 għal EUR 10 760 652 402,58 b’effett mid-29 ta’ Diċembru 2010.
            
         
               (5)
            
            
               Iż-żieda fil-kapital tal-BĊE teħtieġ li l-BĊNi mhux fiż-żona tal-euro jħallsu 7 % tas-sehem rispettiv tagħhom fil-kapital miżjud għalkemm l-ispejjeż operattivi tal-BĊE ma jiġġustifikawx kontribuzzjoni ogħla f’termini assoluti. Sabiex tiġi evitata din il-kontribuzzjoni miżjuda għall-ispejjeż operattivi tal-BĊE mill-BĊNi mhux fiż-żona tal-euro, huwa neċessarju li jitnaqqas il-persentaġġ li l-BĊNi mhux fiż-żona tal-euro għandhom iħallsu sabiex l-ammonti li jridu jitħallsu jibqgħu fuq livell simili,
            
         ADOTTA DIN ID-DEĊIŻJONI:
   Artikolu 1
   Grad u forma ta’ kapital sottoskritt u mħallas
   Kull BĊN mhux fiż-żona tal-euro għandu jħallas 3,75 % tas-sehem tiegħu fil-kapital sottoskritt tal-BĊE b’effett mid-29 ta’ Diċembru 2010. Meta jitqiesu l-peżaturi fl-iskema kapitali stabbiliti fl-Artikolu 2 tad-Deċiżjoni BĊE/2008/23, kull BĊN mhux fiż-żona tal-euro għandu jkollu kapital totali sottoskritt u mħallas fl-ammonti murija ħdejn ismu fit-tabella li ġejja:
   
               BĊN mhux fiż-żona tal-euro
            
            
               Kapital sottoskritt sad-29 ta’ Diċembru 2010
               (f’EUR)
            
            
               Kapital imħallas sad-29 ta’ Diċembru 2010
               (f’EUR)
            
         
               Българска народна банка (Bank Nazzjonali Bulgaru)
            
            
               93 467 026,77 
            
            
               3 505 013,50 
            
         
               Česká národní banka
            
            
               155 728 161,57 
            
            
               5 839 806,06 
            
         
               Danmarks Nationalbank
            
            
               159 634 278,39 
            
            
               5 986 285,44 
            
         
               Eesti Pank
            
            
               19 261 567,80 
            
            
               722 308,79 
            
         
               Latvijas Banka
            
            
               30 527 970,87 
            
            
               1 144 798,91 
            
         
               Lietuvos bankas
            
            
               45 797 336,63 
            
            
               1 717 400,12 
            
         
               Magyar Nemzeti Bank
            
            
               149 099 599,69 
            
            
               5 591 234,99 
            
         
               Narodowy Bank Polski
            
            
               526 776 977,72 
            
            
               19 754 136,66 
            
         
               Banca Națională a României
            
            
               265 196 278,46 
            
            
               9 944 860,44 
            
         
               Sveriges Riksbank
            
            
               242 997 052,56 
            
            
               9 112 389,47 
            
         
               Bank of England
            
            
               1 562 145 430,59 
            
            
               58 580 453,65 
            
         Artikolu 2
   Aġġustament tal-kapital imħallas
   1.   Peress li kull BĊN mhux fiż-żona tal-euro diġà ħallas 7 % tas-sehem tiegħu fil-kapital sottoskritt tal-BĊE kif applikabbli fit-28 ta’ Diċembru 2010 taħt id-Deċiżjoni BĊE/2008/28, kull wieħed minnhom għandu jħallas l-ammont addizzjonali speċifikat fit-tabella hawn isfel, li hija d-differenza bejn il-kapital imħallas speċifikat fl-Artikolu 1 u l-ammont imħallas fil-passat:
   
               BĊN mhux fiż-żona tal-euro
            
            
               (f’EUR)
            
         
               Българска народна банка (Bank Nazzjonali Bulgaru)
            
            
               2 421,63 
            
         
               Česká národní banka
            
            
               4 034,75 
            
         
               Danmarks Nationalbank
            
            
               4 135,95 
            
         
               Eesti Pank
            
            
               499,04 
            
         
               Latvijas Banka
            
            
               790,95 
            
         
               Lietuvos bankas
            
            
               1 186,56 
            
         
               Magyar Nemzeti Bank
            
            
               3 863,01 
            
         
               Narodowy Bank Polski
            
            
               13 648,22 
            
         
               Banca Națională a României
            
            
               6 870,95 
            
         
               Sveriges Riksbank
            
            
               6 295,79 
            
         
               Bank of England
            
            
               40 473,51 
            
         2.   Il-BĊNi mhux fiż-żona tal-euro għandhom iħallsu l-ammonti speċifikati fil-paragrafu 1 lill-BĊE permezz ta’ trasferiment separat bis-sistema Trans-European Automated Real-time Gross settlement Express Transfer (TARGET2) fid-29 ta’ Diċembru 2010.
   3.   Meta BĊN mhux fiż-żona tal-euro ma jkollux aċċess għal TARGET2, l-ammonti speċifikati fil-paragrafu 1 għandhom jiġu ttrasferiti billi jiġi kkreditat kont li l-BĊE jew il-BĊN mhux fiż-żona tal-euro għandu jidentifika fiż-żmien propizju.
   Artikolu 3
   Dispożizzjonijiet finali
   1.   Din id-Deċiżjoni għandha tidħol fis-seħħ fid-29 ta’ Diċembru 2010.
   2.   Id-Deċiżjoni BĊE/2008/28 hija bil-preżenti mħassra b’effett mid-29 ta’ Diċembru 2010.
   3.   Ir-referenzi għad-Deċiżjoni BĊE/2008/28 għandhom jinftiehmu bħala referenzi għal din id-Deċiżjoni.
   
      Magħmul fi Frankfurt am Main, it-13 ta’ Diċembru 2010.
      
         
            Il-President tal-BĊE
         
         Jean-Claude TRICHET
      
   
   
      (1)  ĠU L 21, 24.1.2009, p. 81.
   
      (2)  ĠU L 21, 24.1.2009, p. 66.
   
      (3)  Ara paġna 53 ta’ dan il-Ġurnal Uffiċjali.